CELEX: 62013CN0217
Language: el
Date: 2013-04-24 00:00:00
Title: Υπόθεση C-217/13: Αίτηση προδικαστικής αποφάσεως, την οποία υπέβαλε το Bundespatentgericht (Γερμανία) στις 24 Απριλίου 2013 — Oberbank AG κατά Deutscher Sparkassen- und Giroverband e.V.

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/9
            
         Αίτηση προδικαστικής αποφάσεως, την οποία υπέβαλε το Bundespatentgericht (Γερμανία) στις 24 Απριλίου 2013 — Oberbank AG κατά Deutscher Sparkassen- und Giroverband e.V.
   (Υπόθεση C-217/13)
   2013/C 189/17
   Γλώσσα διαδικασίας: η γερμανική
   
      Αιτούν δικαστήριο
   
   Bundespatentgericht
   
      Διάδικοι στην υπόθεση της κύριας δίκης
   
   
      Προσφεύγουσα: Oberbank AG
   
      Καθής: Deutscher Sparkassen- und Giroverband e.V.
   
      Παρεμβαίνον: Deutsches Patent- und Markenamt
   
      Προδικαστικά ερωτήματα
   
   
               1)
            
            
               Αντιβαίνει στο άρθρο 3, παράγραφοι 1 και 3, της οδηγίας (1) ερμηνεία του εθνικού δικαίου βάσει της οποίας, σε περίπτωση αφηρημένου χρωματικού σήματος (εν προκειμένω: κόκκινο HKS 13) το οποίο χρησιμοποιείται προς υποδήλωση υπηρεσιών του χρηματοπιστωτικού τομέα, πρέπει να προκύπτει από δημοσκόπηση διεξαχθείσα μεταξύ καταναλωτών καθαρός βαθμός συσχετισμού τουλάχιστον 70 %, προκειμένου να μπορεί να θεωρηθεί ότι το σήμα έχει αποκτήσει διακριτικό χαρακτήρα συνεπεία της χρήσεως που του είχε γίνει;
            
         
               2)
            
            
               Πρέπει το άρθρο 3, παράγραφος 3, πρώτη περίοδος, της οδηγίας να ερμηνευθεί υπό την έννοια ότι κρίσιμη είναι η ημερομηνία της υποβολής της αιτήσεως καταχωρίσεως του σήματος –και όχι η ημερομηνία καταχωρίσεώς του–, ακόμη και εάν ο δικαιούχος του σήματος υποστηρίζει, στο πλαίσιο της άμυνας που προβάλει κατά αιτήσεως περί ακυρώσεως του σήματος, ότι το σήμα εν πάση περιπτώσει απέκτησε διακριτικό χαρακτήρα, συνεπεία της χρήσεως που του έγινε, τρία και πλέον έτη μετά την υποβολή της αιτήσεως καταχωρίσεως, αλλά πριν από την καταχώριση;
            
         
               3)
            
            
               Στην περίπτωση που, και βάσει των προαναφερθεισών προϋποθέσεων, κρίσιμος είναι ο χρόνος της υποβολής της αιτήσεως καταχωρίσεως του σήματος:
               Πρέπει να κηρύσσεται άκυρο το σήμα και στην περίπτωση που δεν διευκρινίζεται και δεν μπορεί πλέον να διευκρινιστεί εάν, συνεπεία της χρήσεως που του είχε γίνει, είχε αποκτήσει κατά τον χρόνο της υποβολής της αιτήσεως καταχωρίσεως διακριτικό χαρακτήρα; Ή η κήρυξη του σήματος ως ανίσχυρου προϋποθέτει την απόδειξη από τον αιτούντα την ακύρωση ότι το σήμα δεν είχε αποκτήσει, κατά τον χρόνο της υποβολής της αιτήσεως καταχωρίσεως, διακριτικό χαρακτήρα συνεπεία της χρήσεως που του είχε γίνει;
            
         
      (1)  Οδηγία 2008/95/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την προσέγγιση των νομοθεσιών των κρατών μελών περί σημάτων (ΕΕ L 299, σ. 25).